burgasdotpro/wikipedia huggingface dataset:
Teratosaurus

Teratosaurus bol rod dravého archosaura zo skupiny Rauisuchia. Žil v období vrchného triasu na území dnešného Nemecka. 
Charakteristika.
Dĺžka teratosaura sa odhaduje na 6 m, vďaka čomu, patril medzi najväčšie dravé dinosaury obdobia triasu. Mal zavalité telo, veľkú hlavu, svalnatý krk a dlhý kostnatý chvost. Jeho silné predné končatiny boli ukončené tromi ostrými pazúrmi. Pohyboval sa na dvoch dlhých, silných trojprstých nohách. Medzi jeho blízkych príbuzných možno zaradiť amerického Prostosucha a juhoamerického Saurosucha.
Zoznam poľských sochárov

Toto je zoznam poľských sochárov.
"Pozri aj Zoznam poľských spisovateľov"
Ďurková

Ďurková môže byť:
NHL Winter Classic 2011

 
NHL Winter Classic 2011 je hokejový zápas ligy NHL, ktorý sa odohral pod holým nebom. Zápas sa uskutočnil 1. januára 2011 na štadióne Heinz Field medzi Pittsburgh Penguins a Washington Capitals.
Utrechtská únia

Utrechtská únia bola dohodou viacerých holandských provincií o odboji proti Španielsku. Bola uzatvorená 23 januára 1579. Popri pláne vytlačiť Španielov z holandského územia obsahovala aj viaceré politické dohody a položila tým základy neskoršieho Holandského ústavného práva. Pôvodne bola podpísaná provinciami Gelre a Zutphen, Holland, Zeeland, Utrecht a Groningse Ommelanden. Neskôr sa pripojili aj Gent, Nijmegen, Arnhem, Frízsko, Venlo, Amersfoort, Ieper, Antverpy, Breda, Brugge a Brugse Vrije, Lier a Drenthe. Brabantské mestá ’s-Hertogenbosch a Lovaň boli v rukách Španielov a preto sa do únie nezapojili.
Rauisuchidae

Rauisuchidae je čeľad vyhynutých archosaurov zo skupiny Rauisuchia. Vyskytovali sa pred 235 až 210 miliónmi rokov. Ich fosílie sa nachádzajú po celom svete, najmä v oblasti dnešnej Afriky, Ázie, Európy a Ameriky.
Tieto živočíchy predstavovali najväčších predátorov obdobia triasu, dorastajúcich do dĺžky až 6 metrov. Vyznačujú sa pomerne mohutným telom, veľkou hlavou a dlhým chvostom. Ich lebka bola masívne stavaná a vybavená ostrými vrúbkovanými zubami.
Salmán Tasír

Salmán Tasír (* 12. jún 1946, Láhaur, Pakistan - † 4. január 2011, Islamabad, Pakistan) bol pakistanský obchodník a politik - guvernér provincie Pandžáb. Bol členom Pakistanskej ľudovej strany. 
Dňa 4. januára 2011 ho v Islamabade zavraždil člen jeho vlastnej ochranky.
Čierny september

Čierny september môže byť:
Kyslá smotana

Kyslá smotana je mliečny výrobok vyrábaný fermentáciou zo smotany (sladká smotana) pomocou baktérie mliečneho kvasenia. Typická kyslá smotana obsahuje 1216 % tuku, a používa sa najčastejšie ako prísada do jedál. Nezráža sa počas varenia a ani počas pridávania do horúcich jedál.
Výroba.
Smotana je podrobená procesu fermentácie, čo vedie k zakvaseniu a zahusteniu výrobku. Komerčne dostupná smotana môže obsahovať ďalšie zahusťovadlá ako želatína, guarová guma alebo karagenan s kyslou chuťou. Dostupné sú aj druhy smotany s nižším obsahom tuku, čo je dosiahnuté zmiešaním smotany s mliekom.
Zdravotné problémy.
Ak sa na smotane vytvorí vrstva plesne, nie je vhodná na konzumáciu z dôvodu kontaminácie celého produktu mykotoxínmi.
Jazykovedný ústav Ľudovíta Štúra Slovenskej akadémie vied

Jazykovedný ústav Ľudovíta Štúra Slovenskej akadémie vied vznikol v roku 1943 pod názvom Jazykovedný ústav Slovenskej akadémie vied a umení (SAVU). V roku 1952 bol premenovaný na Ústav slovenského jazyka Slovenskej akadémie vied a umení a od roku 1966 nesie súčasný názov. Ústav je hlavným vedeckým pracoviskom na Slovensku sústreďujúcim základný výskum slovenského národného jazyka, jeho územnej a sociálnej diferenciácie a jeho dejín. Súčasťou výskumu sú teoretické otázky všeobecnej jazykovedy, jazykovej kultúry, odbornej terminológie a onomastiky. Výsledky výskumu sa aplikujú pri tvorbe základných kodifikačných príručiek, pri tvorbe a ustaľovaní odbornej terminológie, pri štandardizácii geografického názvoslovia.
Najvýznamnejšie publikácie.
Gramatická stavba slovenského jazyka:
Dynamika slovnej zásoby:
Slovná zásoba národného jazyka:
Pravopisný systém spisovnej slovenčiny:
Územná diferenciácia slovenských nárečí v rámci Slovenska, slovanských krajín i karpatského areálu: 
Konfrontačný výskum slovnej zásoby slovanských jazykov:
Hornbach

Hornbach je jeden z najväčších prevádzkovateľov supermarketov so stavebným a záhradným tovarom v Európe. Celý koncern Hornbach Holding AG so sídlom v Neustadt an der Weinstraße pozostáva z troch čiastočných koncernov. Najväčší je "Hornbach-Baumarkt-AG", ktorý prevádzkuje stavebné a záhradné predajne so sídlom v Bornheim Nemecko. Vedľa toho existuje aj regionálny stavebný, a špeciálny obchod "Hornbach Baustoff Union GmbH" a "Hornbach Immobilien AG".
Predajne na Slovensku.
Hornbach na Slovensku v súčasnosti prevádzkuje dve predajne v Bratislave a to na Galvaniho ulici a v Devínskej Novej Vsi. Ďalej má predajňu v Košiciach v mestskej časti Juh na ulici Moldavská cesta a v Prešove v mestskej časti Sekčov na ulici Rusínskej pri obchodnom centre Eperia Najnovšiu predajňu má v Nitre na južnej hranici Priemyselného parku Nitra – Sever.
Kosovský kokrháč

Kosovský kokrháč je stredne veľká sliepka, ktorá sa chová predovšetkým ako nosivé plemeno.
Pôvod plemene.
Kosovský kokrháč pochádza z Kosova. Jeho predkovia sa na územie Kosova dostali vojenskými výpravami Turkov na Balkán.
Opis.
Kosovský kokrháč sa chová najčastejšie v čiernom farebnom ráze, má zelené nohy, žltý zobák, čierne alebo červené oči, červený lalok a okolie očí. Sliepky sú dobré nosnice, znášajú 160 vajec ročne s hmotnosťou 55 – 60 gramov. Sliepky začínajú znášať vajíčka vo veku 8 mesiacov. Kuriatka sú hnedé. 
Kotkodákanie.
Kosovský kokrháč patrí medzi dlhokotkodákajúce plemená. Kotkodákanie trvá priemerne 20 – 40 sekúnd, niektorí kohúti kotkodákajú až 60 sekúnd. Kohúti začínajú kotkodákať vo veku 6 – 7 mesiacov.
Hviezda juhu

Hviezda juhu (1884, "L'étoile du sud") je dobrodružný román francúzskeho spisovateľa Julesa Verna z jeho cyklu "Podivuhodné cesty" ("Les Voyages extraordinaires"). Autorstvo románu je ale sporné, lebo pôvodný text, ktorý Jules Verne upravil a vydal pod svojim menom, napísal iný francúzsky spisovateľ André Laurie.
Obsah románu.
Kniha rozpráva príbeh z juhoafrických diamantových polí. V centre deja je "Hviezda juhu", diamant dovtedy nevídanej veľkosti a krásy. Francúzsky inžinier Cyprián Méré je presvedčený, že sa mu ho podarilo vyrobiť umelým spôsobom, ktorý vynašiel. Naplnil totiž kovové puzdro chemickou zmesou vlastnej výroby, utesnil ho a dva týždne žhavil v peci. Potom puzdro vybuchlo a Méré našiel diamant v rozdrobenom puzdre pod vrstvou ílu. Pri slávnostnej hostine sa ale diamant záhadne stratí. Podozrenie padne na Méréovho čierneho priateľa Matakitu, ktorý ešte ku všetkému utečte do buše. Po dolapení však Matakit preukáže, že diamant neukradol a že utiekol iba zo strachu. "Hviezda juhu" sa nakoniec nájde v žalúdku pštrosa, ktorý ju prehltol. Navyše sa ukáže, že diamant nie je umelý, čo upokojí majiteľov afrických diamantových baní, ktorí Cypriána Mérého tajným súdom odsúdili na smrť. Pred zavraždením ho zachránilo len priznanie Matakita, že to bol on, kto vložil do roztriešteného kovového puzdra diamant, ktorý našiel v hlušine z bane, pretože chcel Mérému urobiť radosť.
Okrem dobrodružného deja podáva román obraz života a práce na diamantových poliach v Južná Afrike a zachytáva aj divoké, surové a necivilizované mravy, aké vládli v afrických kolóniách a aké v Afrike vládnu veľakrát dodnes.
Déjà vu (psychológia)

Déjà vu (z francúzštiny, doslova „Už videné“, vyslovované []) označuje v psychológii jav (nazývaný aj paramnézia), keď má človek z ničoho nič intenzívny pocit niečoho už predtým prežitého, videného alebo počutého.
V bežnej reči alebo napr. v divadelnej kritike môže znamenať tiež jednoducho niečo, čo „sme už videli“, čo nie je pôvodné (originálne).
Psychológia Déjà vu.
Déjà vu ako psychologický výraz prvýkrát použil francúzsky psychológ Émile Boirac roku 1876 a spopularizoval v knihe Budúcnosť psychologických vied ("L'Avenir des sciences psychiques", 1917). Pocit déjà vu sa zvyčajne sprevádza pocitom dôvernej známosti, ale tiež niečoho mimoriadneho, nezvyčajného až tajomného. „Predchádzajúca“ skúsenosť sa často prikladá predchádzajúcemu snu, ale často je prítomný pocit, že táto skúsenosť bola samozrejme prežitá v minulosti.
Skúsenosť déjà vu sa zdá byť dosť bežná, lebo prieskumy uvádzajú, že viac ako 70 % populácie uvádza, že pocit déjà vu aspoň raz zažili. Odkazy na skúsenosť s déjà vu sa dajú nájsť tiež v literatúre v minulosti, čo znamená, že nejde o nový jav.
Honba za meteorom

Honba za meteorom (1908, "La Chasse au météore") je vedeckofantastický román francúzskeho spisovateľa Julesa Verna z jeho cyklu "Podivuhodné cesty" ("Les Voyages extraordinaires"). Rukopis románu pochádza z roku 1901, ale tlač pripravil po otcovej smrti až jeho syn Michel, ktorý k pôvodným sedemnástim kapitolám pripísal ďalšie štyri a dej obohatil o niekoľko pitoreskných osobností. Pôvodný neupravený Vernov rukopis bol vydaný až v roku 1986.
Obsah románu.
Román rozpráva fantastický príbeh o meteore, objavenom dvoma priateľmi, amatérskymi hvezdármi Deanom Forsythom a Sydneym Hudelsonom - preto dostal názov Forsyth-Hudelsonov meteor. Meteor krúžil niekoľko týždňov okolo Zeme, keď Parížska hvezdáreň oznámila, že podľa výpočtov jej odborníkov má meteor v priemere päťdesiatpäť metrov, váži milión osemsto šesťdesiat sedem tisíc ton a je celý zo zlata, takže jeho cena je päť tisíc sedemsto osemdesiat osem miliárd frankov. Senzačné zistenie závratnej ceny zlatého balvanu rozpúta nepriateľstvo nielen medzi jeho objaviteľmi, ale naruší aj vzťahy medzi štátmi a národmi. Len jeho zničenie pádom do mora vrátilo do rozjatrených vzťahov zmier. Podľa Michelovej verzie však meteor zničil vedec Zefyrin Xirdal. Najprv ho svojim priťahovacím prístrojom, ktorý vynašiel, primäl k dopadu na severozápadný cíp ostrova Upernavik pri grónskych brehoch. Keď sa k ostrovu začali sťahovať vojnové lode šestnástich štátov, zasiahol Xirdal svojim ďalším vynálezom, odpudzovacím prístrojom, ktorý vytvoril prestavením prístroja priťahovacieho, a zmietol meteor do mora, kde vybuchol a rozpadol sa na tisícky úlomkov.
Giovanni Battista Riccioli

Giovanni Battista Riccioli (* 17. apríl 1598, Ferrara, Taliansko – † 25. jún 1671, Bologna) bol taliansky astronóm a jezuita. Do Spoločnosti Ježišovej vstúpil 6. októbra 1614. Je autorom významného astronomického diela „Almagestum novum“, ktoré bolo „sumou a pamätníkom činorodého a horlivého bádania“ v oblasti astronómie. Spolu so svojím spolubratom Francescom Maria Grimaldim vytvoril presný selenograf (podrobný nákres povrchu Mesiaca), ktorý dnes zdobí vchod do National Air and Space Museum vo Washingtone D.C.
Déjà vu

Déjà vu môže znamenať:
Heptasuchus

Heptasuchus je vyhynutý rod rauisuchianov (mäsožravých plazov) z obdobia vrchného triasu. Jeho fosílne pozostatky boli objavené vo Wyomingu. Zahŕňa jeden druh, "Heptasuchus clarki".
Prince George

Prince George je mesto v Kanade, v strede provincie Britská Kolumbia. Nachádza sa pri ústí rieky Nechako do rieky Fraser. Mesto má 70 981 obyvateľov. Je najväčším mestom v severnej časti Britskej Kolumbie a je označované za hlavné mesto severnej Britskej Kolumbie. Pre 88,1 % obyvateľov je materinským jazykom angličtina a pre 1,6 % francúzština (2006).
Čierny dážď

„Čierny dážď“ je tretí singel z albumu speváka Mira Jaroša Tráva musí rásť. 
Vznik.
Pôvodne pomalá balada vznikla počas povodní v lete 2010, keď sa spevák nemohol dostať z prešovského štúdia kvôli zaplaveným cestám na bratislavský koncert. Žánrovo sa nehodila na album, preto ju počas finalizácie producent Vlado Gnepa nanovo upravil viac elektronicky, doplnil mohutné bicie, orchester a syntetizátory, čím skladba dostala veľmi súčasný zvuk. Hudobní kritici ju považujú za najlepšiu Jarošovú nahrávku. K nahrávke vznikol aj remix „Tape In Remix by Randy“ (Vlado Gnepa).
Videoklip.
Režisérom videoklipu je Štefan Lelovič Spevák sa spojil s rodinou z obce Nižná Myšľa, ktorej povodne zničili dom, v ktorom bývali len mesiac. Vznikol projekt "Olívia", pomenovaný po najmladšom štvorročnom dieťati rodiny Orlovských. V čase natáčania klipu bývali spoločne v malom bytovom kontajneri. Peniaze z projektu majú pomôcť rodine na stavbu nového domu. Na podporu zbierky vznikla aj internetová stránka, ktorá obsahuje fotografie, kontakty a príbeh spomínanej rodiny.
Vo videoklipe spevák prichádza do stanice prvej pomoci a postupne sa vzdáva osobných vecí, cenností a šatstva. Vyzlečie si tričko a na hrudi má napísané meno Olívia. V závere klipu odchádza nahý. Emotívny klip sa prelína so zábermi z povodní, ktoré podčiarkujú jeho vážnosť.
Hranie v rádiách.
V roku 2011, v štvrtom týždni sa nahrávka stala prvou najhranejšou slovenskou skladbou. Prvenstvo si obhájila tri týždne. 
V prvom týždni po uvedení na trh, sa nahrávka umiestnila na ôsmom mieste najhranejších slovenských piesní na Slovensku a stala sa doteraz najlepším spevákovým singlovým debutom.
Placerias

Placerias (v preklade „plazí hroch“) bol dicynodont, ktorý žil počas neskorého permu až do obdobia triasu (221-210 miliónmi rokov) na území Spojených štátov.
Placerias bol jedným z posledných prežívajúcich zástupcov čeľade Kannemeyeriidae.
Opis.
Tento živočích bol najväčším známym bylinožravcom svojej doby: až 3,5 m dlhý a až tonu (907 kilogramov) ťažký. Vyznačuje sa svojím silným krkom, silnými prednými a zadnými končatinami, krátkym takmer kýpťovitým chvostom a korytnačkovitým zobákom.
Objav.
Fosílie štyridsiatich Placeriov boli nájdené blízko St. Johns, juhovýchodne od Skamenelého lesa v Arizone. Táto oblasť sa stala známou ako Placerias Quarry a bol objavený v roku 1930, Charlesom Campom a Samuelom Wellesom, z Kalifornskej univerzity v Berkeley.
V populárnej kultúre.
Placerias sa objavil v televíznom seriáli Putovanie s dinosaurami z roku 1999.
Tráva musí rásť

Tráva musí rásť je tretí štúdiový album speváka Mira Jaroša. 
Hranie v rádiách.
Do najvyšších rádiových rotácií sa dostali 4 single.
Rubikon

Rubikon (tal. "Rubicone") je rieka na Apeninskom polostrove v severnom Taliansku (Emilia-Romagna). Je dlhá približne .
Priebeh toku.
Pramení cca severovýchodne od Florencie strednej nadmorskej výške pohoria Apeniny. Rieka ústi do Jadranského mora severne od mesta Rimini.
Dejiny.
Rímske právo zakazovalo ktorémukoľvek generálovi prekročiť rieku so stálym vojskom. Rieka bola považovaná za hranicu medzi rímskou provinciou Predalpská Galia a Itáliou. Zákon tak chránil republiku pred vnútornou vojenskou hrozbou.
Keď Gaius Iulius Caesar v roku 49 pred Kr. rieku prekročil, tento zákon porušil, čím nevyhnutne vyvolal ozbrojený konflikt — občiansku vojnu. Podľa rímskeho historika Suetonia tu preniesol slávnu frázu "„Kocky sú hodené“" (Alea iacta est). Tento výraz znamená jasné a stručné označenie stavu či situácie, keď nemožno cúvnuť či vziať rozhodnutie späť; v podobnom zmysle sa používa aj slovné spojenie "prekročiť Rubikon".
Brooks (Alberta)

Brooks je kanadské mesto ležiace v juhovýchodnej časti provincie Alberta, 186 km juhovýchodne od Calgary a 110 km severozápadne od Medicine Hat. V roku 2006 tu žilo 12 498 obyvateľov na rozlohe 17,7 km².
Moatvaré

Moatvaré alebo moa (lat. Dinornithiformes) alebo moaovité v širšom zmysle (lat. "Dinornithidae" sensu lato) je taxón (rad a/alebo čeľaď) bežcov. Všetky rody z taxónu sa po slovensky volajú moa a všetky (prípadné) čeľade z taxónu sa po slovensky volajú moaovité. 
Charakteristika.
Boli to obrie nelietavé vtáky, ktoré žili na Novom Zélande. Na rozdiel od ostatných bežcov nemali krídla. Z pätnástich druhov odlišných veľkosťou je najznámejší Dinornis robustus a Dinornis novaezelandiae, ktorí dosahovali výšku asi a váhu . V lesnom ekosystéme Nového Zélandu patrili k dominantným bylinožravcom. Hlavnú súčasť ich potravy tvorili listy, vetvičky a ovocie.
Dejiny.
V roku 1839 získal obchodník a nadšenec histórie prírody John W. Harris od jedného z Maorov neobvyklú kosť nájdenú na riečnom brehu. Harris tento dlhý úlomok ukázal svojmu strýkovi Johnovi Rule, sydneyskému chirurgovi, ktorý ju následne poslal Richardovi Owenovi. Ten v tom čase pracoval v chirurgickej spoločnosti v Londýne. Owen o náleze informoval biológov, anatómov a paleontológov Britského múzea.
Owen strávil skúmaním kosti takmer štyri roky. Predpokladal, že išlo o úlomok stehennej kosti veľkého zvieraťa, bola však nezvyčajne ľahká a netypicky štruktúrovaná.
Skeptickej vedeckej komunite a verejnosti Owen oznámil, že ide o kosť vyhynutého obrieho vtáka podobného pštrosovi a pomenoval ho Dinornis. Hoci spočiatku so svojou teóriou utŕžil výsmech, neskôr sa vďaka častým nálezom kostrových pozostatkov vtákov Moa na Novom Zélande ukázalo, že sa nemýlil. Kostru Moa sa podarilo aj zrekonštruovať.
Vyhynutie.
Hoci sa predpokladá, že Moa vyhynuli okolo roku 1500, podľa niektorých špekulácií mohlo niekoľko jedincov rodu Megalapteryx didinus prežívať v odľahlých oblastiach Nového Zélandu do 18. či dokonca do 19. storočia. Za jednu z hlavných príčin ich vyhynutia sa v súčasnosti považuje lov a výrub lesov spôsobené Polynézanmi (Maori), ktorí sa na Novom Zélande usídlili o stovky rokov skôr. 
Systematika.
Aktuálny systém: 
Rad Moatvaré (moa) (Dinornithiformes) / čeľaď moaovité A (Dinornithidae A):
Staršie systémy: 
Moatvaré (moa):
Burnaby (mesto)

Burnaby je mesto v provincii Britská Kolumbia v Kanade nachádzajúce sa bezprostredne na východ od Vancouveru. Je tretím najväčším mestom v Britskej Kolumbii podľa počtu obyvateľov, prekonané jedine blízkym mestom Surrey a samotným Vancouverom. Mesto bolo založené v roku 1892 a dosiahlo status mesta v roku 1992, teda po sto rokoch od založenia. V súčasnosti je mesto súčasťou Regionálneho okresu Metro Vancouver.
Symboly.
Oficiálnym symbolom mesta Burnaby je kvet Rododendron.
Partnerské mestá.
Burnaby má tri partnerské mestá:
Brycke

Brycke () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1584. Žije tu 629 obyvateľov.
TED

TED (Technology, Entertainment, Design) je každoročná konferencia s heslom „myšlienky, ktoré stoja za rozšírenie“ ("ideas worth spreading"). Skladá sa z prednášok nazvaných TED Talks, na ktoré sú pozvaní zaujímaví hostia z rôznorodých oblastí vedy, techniky, umenia, dizajnu, politiky, vzdelania, kultúry, biznisu, globálnych otázok, technológie a rozvoja a zábavy. Prednášajúci dosiaľ zahŕňali okrem iného laureátov Nobelovej ceny, významné osobnosti z korporátneho sveta ale aj politiky.
Konferencia sa do roku 2008 konala v kalifornskom Monterey, ale od 2009 sa pre veľký počet návštevníkov musela presťahovať do Long Beach. Okrem toho stanovišťa má konferencia TED tiež paralelnú konferenciu TED Global, konajúcu sa v rôznych miestach. V novembri 2009 sa v indickom Mysore uskutočnila konferencia nazvaná TEDIndia.
Konferencia hosťuje viac než 800 TED Talks, ktoré je možné zadarmo prezerať online. Pri každej relácii je transkript - textový prepis v angličtine. Veľké množstvo relácií je vďaka dobrovoľným prekladateľom preložených do viac než 79 jazykov, vrátane slovenčiny.
K aprílu 2009 zhliadlo viac než 15 miliónov ľudí cez 100 miliónov záznamov TED Talks.
História a TED Prize.
TED bola založená Richardom Saulom Wurmanom a Harrym Marksom v roku 1984 a od roku 1990 sa poriada každoročne. V roku 2005 pribudla cena TED ("TED Prize"), ktorú získavajú traja prednášajúci TEDu spolu s peňažnou čiastkou 100 000 dolárov.
Abbotsford (Britská Kolumbia)

Abbotsford je kanadské mesto nachádzajúce sa v údolí Fraser Valley v provincii Britská Kolumbia v regionálnom okrese Fraser Valley, priamo susediace s regionálnym okresom Metro Vancouver. Je to rozlohou najväčšie a počtom obyvateľov piate najväčšie mesto v Britskej Kolumbii so 123 864 obyvateľmi (2006).
V meste sídli univerzita University of the Fraser Valley a výstavné centrum TRADEX, má aj medzinárodné letisko Abbotsford International Airport.
Sony Ericsson Xperia X10 Mini Pro

Sony Ericsson Xperia X10 Mini Pro (U20i)(Mimmi) je smartfón z úspešnej série Xperia od spoločnosti Sony Ericsson. Vychádza z modelu Sony Ericsson Xperia X10 Mini "(E10i)", oproti ktorému však navyše ponúka výsuvnú hardvérovú QWERTY klávesnicu. Podobne ako jeho predchodca aj tento model využíva operačný systém Android vo verzii "1.6 (Donut)" s nadstavbou Timescape od spoločnosti Sony Ericsson.
Opis.
Telefón používa operačný systém Android od spoločnosti Google, ktorý ponúka široké možnosti prispôsobenia a množstvo aplikácií. Výhodou sú jeho kompaktné rozmery, ktoré sú vzhľadom na jeho hardvérovú a softvérovú vybavenosť mimoriadne. Ide vôbec o jeden z najmenších smartfónov na trhu. V tejto malej konštrukcii sa skrýva výsuvná hardvérová QWERTY klávesnica, ktorá ponúka rýchle a pohodlné písanie textu vrátane znakov s diakritikou. Medzi ďalšie výhody patrí mimoriadne kvalitná hlasná reprodukcia hudby a tiež pomerne dobrý 5-megapixelový fotoaparát s autofokusom, LED bleskom a možnosťou natáčať videá s VGA rozlíšením (640 x 480 pixelov).
Tento model má malý displej, ktorý pre plnohodnotné využívanie smartfónu nepostačuje. Telefón je vybavený len 930 mAh Li-Pol batériou, ktorej výdrž sa pri bežnom používaní pohybuje len okolo dvoch dní. Jednou z nevýhod tiež môže byť staršia verzia "1.6 (Donut)" operačného systému Android, ktorá má oproti novším verziám viacero nedostatkov. No v súčasnosti už existuje update na novšiu verziu "2.1 (Eclair)". V tomto čase spoločnosť Sony ponúka upgrade Androidu na verziu 4.0.1.
Épernay (mesto)

Épernay je francúzske mesto v departemente Marne v regióne Grand Est. V roku 2009 tu žilo cca 24 000 obyvateľov. 
Épernay leží vo vinárskej oblasti, väčšina jeho histórie a hospodárstva je spojená so šampanským, ktoré je hlavnou turistickou atrakciou.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Armin van Buuren

Armin van Buuren (* 25. december 1976, Leiden, Holandsko) je holandský DJ a producent, hrajúci a tvoriaci hudobný štýl – trance.
Biografia.
Armin van Buuren začínal ako DJ v klube Nexus doma v Leidene. Už ako 19-ročný sa dostal do povedomia zásluhou skladby Blue Fear. Jeho ďalším úspešným singlom bol Communication z roku 1999, ktorý s obľubou hrávali na Ibize. V novembri 2001 van Buurena zaradili na 27. priečku v rebríčku najlepších dídžejov sveta podľa DJ Magazine, čo mu prinieslo ďalšie možnosti. V roku 2003 uviedol na trh svoj debutový album "76", po ktorom o dva roky neskôr nasledovala nahrávka Shivers (2005). V tom čase začal vydávať kompiláciu "A State of Trance" (ASOT), ktorú každoročne vydáva doteraz. Po prvý raz sa na čelo rebríčka najlepších dídžejov sveta podľa DJ Magazine dostal v roku 2007. Prvenstvo obhájil aj v rokoch 2008, 2009, 2010 a 2012. Celkovo má tak na konte už päť triumfov, čo sa nikdy v histórii žiadnemu inému dídžejovi nepodarilo. Napriek týmto oceneniam uviedol, že život pre neho nie je o oceneniach. Talentovaný Holanďan má okrem spomenutých dvoch štúdioviek na konte aj albumy "Imagine" (2008), "Mirage" (2010) a "Intense "(2013), remixové albumy Imagine: The Remixes (2009) a Mirage: The Remixes (2011) a okrem A State of Trance každoročne vydáva aj kompilácie A State of Trance Year Mix, A State Of Trance Classics a Universal Religion. Armin van Buuren pritom stále moderuje program A State of Trance, ktorý má za sebou už 1204 epizód.
Úspechy.
V rokoch 2007, 2008, 2009, 2010 a 2012 bol zvolený fanúšikmi ako najpopulárnejší DJ podľa britského magazínu "DJ Mag Top 100". Pravidelne vyhráva rôzne ocenenia v ankete IDMA – International Dance Music Awards.
Slovenské národné hokejové mužstvo hráčov do 20 rokov na Majstrovstvách sveta 1995

Toto je zostava slovenskej hokejovej reprezentácie do 20 rokov, ktorá sa umiestnila na 2. mieste na Majstrovstvách sveta v ľadovom hokeji hráčov do 20 rokov 1995. Trénermi boli Dušan Žiška a Ján Hegyi.
Bagnolet (mesto)

Bagnolet [] je mesto vo východnej časti metropolitnej oblasti Paríža vo Francúzsku v departemente Seine-Saint-Denis a regióne Île-de-France. 
Mesto má 32 000 obyvateľov. Od centra Paríža je vzdialené , vďaka linke metra 3 je s metropolou dopravne spojené.
Geografia.
Susedné obce: Paríž, Les Lilas, Romainville a Montreuil.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Ferry Corsten

Ferry Corsten (* 4. december 1973 Rotterdam, Holandsko), tiež známy ako System F je holandský DJ. Svoju kariéru začal ako hudobník v roku 1991. Postupným umeleckým vývojom sa vyprofiloval cez club-house až k dnešnej trance hudbe. V roku 2009 dosiahol 7. miesto v zozname Top 100 DJ Pool časopisu "DJ Mag". V roku 2010 klesol na 9. miesto.
Grand Prix

Grand Prix ([grãpri:], francúzsky "Veľká Cena") je:
Ivry-sur-Seine

Ivry-sur-Seine je francúzske mesto v departemente Val-de-Marne a regióne Île-de-France. Leží zhruba juhovýchodne od centra Paríža.
Dejiny.
Pôvodne bola oblasť nazývaná len Ivry. Meno Ivry pochádza zo stredovekého "Ivriacum" či "Ibriacum".
V roku 1897 sa začal používať dnes oficiálny názov Ivry-sur-Seine, ktorý znamená Ivry nad Seinou.
V oblasti bola väznica, kde bol popravený napríklad Jean-Marie Bastien-Thiry.
Externé odkazy.
Oficiálna stránka
Neuilly-sur-Seine

Neuilly-sur-Seine (výslovnosť: [nœji syʀ sɛn]) je francúzske mesto ležiace na severozápadnej hranici Paríža (asi od centra). Patrí do departementu Hauts-de-Seine v regióne Île-de-France. Ide o jednu z najhustejšie obývaných obcí v Európe.
Dejiny.
V roku1919 tu bola uzavretá Neuillyská zmluva upravujúca hranice Bulharska porazeného v prvej svetovej vojne.
V rokoch 1983 — 2002 tu bol starostom neskorší francúzsky prezident Nicolas Sarkozy.
Vývoj počtu obyvateľov.
"Počet obyvateľov"
Doprava.
Neuilly je obsluhované linkou 1 parížskeho metra.
Externé odkazy.
Oficiálna stránka
Slovenské národné hokejové mužstvo hráčov do 20 rokov na Majstrovstvách sveta 1996

Toto je zostava slovenskej hokejovej reprezentácie do 20 rokov, ktorá obsadila 7. miesto na Majstrovstvách sveta v ľadovom hokeji hráčov do 20 rokov 1996. Trénerom bol František Hossa.
Slovenské národné hokejové mužstvo hráčov do 20 rokov na Majstrovstvách sveta 1997

Toto je zostava slovenskej hokejovej reprezentácie do 20 rokov, ktorá obsadila 6. miesto na Majstrovstvách sveta v ľadovom hokeji hráčov do 20 rokov 1997. Trénerom bol František Hossa.
Noisy-le-Grand

Noisy-le-Grand je francúzske mesto v departemente Seine-Saint-Denis a regióne Île-de-France. Jeho obyvatelia sa nazývajú Noisénovia (v origináli Noiséens). Ich počet je 63 106 2008. 
Geografia.
Na severe mesta tečie rieka Marne.
Dejiny.
Noisy-le-Grand bolo sídlom kráľovskej rodiny Merovejcov (rod, ktorý vládol asi od 5. do 8. storočia). Podľa legendy kráľ Chlodovik I. (vládol v rokoch 481 až 511) je pochovaný v Noisy le Grand a Karolovci vystavali nad týmto miestom malú kaplnku. 
V roku 1060 dedina podala pomocnú ruku mníchom ze Saint-Martin-des-Champs odkazom kráľa Henricha I. Mnísi ovládli dedinu do roku 1789. Ich pozemky boli predané za revolúcie. 
Do začiatku 20. storočia to bola poľnohospodárska dedina. S príchodom električiek v roku 1901 sa stala mestom. Prostredníctvom dopravy začali robotníci cestovať do Paríža. Parížania pre zmenu začali využívať túto novinku na výlety a prechádzky po vidieku počas nedieľ. 
V rokoch 1930 vzniklo veľa rozparcelovaných pozemkov, ktoré zmenili dedinu na perifériu mesta. 
5. novembra 2005, počas občianskych nepokojov vo francúzskych štvrtiach, bola telocvičňa v Butte-verte dejisko incidentu nadväzujúceho na iný z roku 1993.
Externé odkazy.
Oficiálna stránka
Pantin

Pantin [] je francúzske mesto v severovýchodnej časti metropolitnej oblasti Paríža v departemente Seine-Saint-Denis a regióne Île-de-France.
Geografia.
Susedné obce: Aubervilliers, Bobigny, Romainville, Noisy-le-Sec, Les Lilas a Le Pré-Saint-Gervais.
Dejiny.
Miesto bolo, podľa archeologických nálezov, osídlené už v dobe bronzovej.
Vývoj počtu obyvateľov.
"Počet obyvateľov"
Doprava.
Pantin je dostupný linkou RER D, 5. a 7. linkou parížskeho metra a autobusmi RATP číslo 152, 151, 249, 148, 170.
Externé odkazy.
Oficiálna stránka
Champs-sur-Marne (mesto)

Champs-sur-Marne je mesto vo východnej časti metropolitnej oblasti Paríža vo Francúzsku v departemente Seine-et-Marne a regióne Île-de-France.
Má 25 000 obyvateľov. Od centra Paríža je vzdialené . 
Externé odkazy.
Oficiálna stránka
Boulogne-sur-Mer

Boulogne-sur-Mer je mesto v severnom Francúzsku, v departemente Pas-de-Calais, región Hauts-de-France neďaleko Lamanšského prielivu.
V roku 2009 malo mesto 43 310 obyvateľov, celá metropolitná oblasť cca 135 000 obyvateľov.
Dejiny.
Mesto je významné pre esperantské hnutie, pretože sa v ňom v roku 1905 konal prvý esperantský kongres. Pri príležitosti tohto kongresu bola prijatá Boulognská deklarácia nesúca meno mesta a definujúca základné princípy esperantizmu.
Vývoj počtu obyvateľov.
"Počet obyvateľov"
Externé odkazy.
Oficiálna stránka
France antarctique

France antarctique je názov pre zmarený pokus Francúzska o kolonizáciu Južnej Ameriky. Volala sa tak prvá francúzska osada založená na juhoamerickom kontinente v blízkosti dnešného Rio de Janeira.
Od roku 1493 bol Nový svet rozdelený pápežskou bulou medzi Španielsko a Portugalsko (neskôr to ešte potvrdila zmluva z Tordesillas). Už roku 1500 objavil Brazíliu pre portugalskú korunu Pedro Álvares Cabral. Flotila pod jeho velením pristála v dnešnom Porto Seguro (štát Bahia), ale takmer 50 rokov nato bola Brazília stále neprebádaná.
Francúzsky kráľ Henrich II. inicioval roku 1555 misiu, ktorú "si neprajeme špecifikovať ani vyhlásiť". Venoval na ňu 10 000 libier a poveril viceadmirála Nicolasa de Villegagnona jej prevedením. Ten vyplával 14. augusta 1555 s dvoma loďami. Na ich palubách bolo 600 vojakov a hugenoti, ktorí sa mali stáť budúcimi osadníkmi. S výpravou cestoval aj románopisec a bádateľ André Thevet, ktorý o ceste napísal roku 1557 knihu (ktorá zrejme dala udalosti názov: "„Les Singularités de la France antarctique“"). Flotila pristála 15. novembra 1555 pri ostrovčekoch v zátoke Guanabara pri dnešnom Rio de Janeiro. Francúzski osadníci tam zbudovali pevnosť Forte Coligny (podľa admirála Gasparda de Coligny). Na pevnine založili obec Henriville. 
Misia spočiatku nevzbudila pozornosť a Portugalci jej nijak nebránili. Preto Nicolas Durand de Villegaignon zorganizoval roku 1556 príjazd ďalších troch lodí s kalvinistami zo Ženevy a postavenie si upevnil zmluvou s miestnymi indiánmi, ktorí bojovali proti Portugalcom. Preto dostal generálny guvernér Brazílie Mem de Sá roku 1560 rozkaz Francúzov vytlačiť. Zaútočil teda s flotilou 26 vojnových lodí a 2 000 vojakmi na Forte Coligny a počas 3 dní pevnosť zničil. Obrancov však neporazil. Tí sa s pomocou indiánov dostali na pevninu, kde ďalej pracovali. 
Portugalci sa chystali na nový úder, ktorého organizácie sa ujal Estácio de Sá, synovec guvernéra. V rámci príprav založil 1. marca 1565 mesto Rio de Janeiro a následujúce dva roky na Francúzov neustále dorážal. Konečného víťazstva nad nimi dosiahol až 20. januára 1567, kedy boli francúzske sily vytlačené z Brazílie. Celá francúzska misia teda trvala 12 rokov.
Francúzi sa o niečo podobné pokúsili ešte medzi rokmi 1612 až 1615 v oblasti dnešného štátu Maranhão na severe Brazílie. Jediná úspešná kolonizácia v Južnej Amerike sa Francúzom podarila v Guayane.
Oba francúzske pokusy uchytiť sa na území Brazílie primäli Portugalsko k zvýšeniu úsilia o jej kolonizáciu.
Mitsubishi ASX

Mitsubishi ASX je model osobného automobilu od spoločnosti Mitsubishi.
Model ASX bol prvý raz uvedený na trh v Japonsku vo februári 2010 (pod označením "RVR"). Po európskej premiére na Ženevskom autosalóne sa do európskej maloobchodnej siete dostala na jar roku 2010. Od 1. júla 2010 je crossover ASX aj na slovenskom trhu.
ASX je dlhá 4 295 mm, široká 1 770 mm a vysoká 1 615 mm. ASX má rovnako ako Outlander rázvor 2 670 mm, ale je od neho o 34,5 cm kratší, pričom od neho preberá celú štruktúru jeho spodnej časti a základnú architektúru podvozku (zavesenie prednej nápravy MacPherson, viacprvková zadná náprava...). Prevádzková hmotnosť sa v závislosti od motorizácie a výbavy pohybuje od 1 270 kg po 1 525 kg. V ponuke budú dve verzie, s pohonom dvoch a všetkých štyroch kolies 2WD a 4WD (v závislosti od trhov a špecifikácií).
V roku 2012 bude základ Mitsubishi ASX použitý v PSA pre modely Citroen C4 Aircross a Peugeot 4008.
Chalon-sur-Saône

Chalon-sur-Saône je francúzske mesto v departemente Saône-et-Loire, región Burgundsko-Franche-Comté. Zároveň je najväčším mestom tohto departementu.
Geografia.
Chalon-sur-Saône sa nachádza v južnej časti regiónu. Leží na rieke Saôna a je jedným z najvýznamnejších prístavov na tejto rieke.
Externé odkazy.
Oficiálna stránka
Francúzska Západná Afrika

Francúzska Západná Afrika ( (AOF)) bola federácia ôsmich francúzskych koloniálnych teritórií v západnej Afrike: Mauritánie, Senegambie, Nigeru, Francúzskeho Sudánu, Francúzskej Guiney, Pobrežia Slonoviny, Hornej Volty a Dahomey.
Dejiny.
Federácia bola pôvodne založená roku 1895 ako únia Francúzskeho Sudánu, Pobrežia Slonoviny, Senegalu a Francúzskej Guiney. Roku 1904 boli položené základy federácie spoločne so založením úradu spoločného generálneho guvernéra najprv v Saint-Louis a neskôr od roku 1902 v Dakare. Federácia sa následne rozrástla o susedné francúzske teritória Dahomey bolo pripojené roku 1904 potom, čo bolo roku 1892 anektované Francúzskom, Mauritánia potom roku 1920 (obsadená Francúzskom roku 1892), a keď sa Horná Volta na základe koloniálneho dekrétu oddelila od Francúzskeho Sudánu roku 1921, automaticky bola pripojená k Francúzskej západnej Afrike. Medzitým v rokoch 1934 a 1937 mandátne územie pod dohľadom Spoločnosti národov Francúzske Togo, ktoré bolo po prvej svetovej vojne odobrané Nemecku, pripojené k Dahomey, ale v rámci federácie si ponechalo vlastnú samosprávu. Mauritánia a Niger boli klasifikované ako "Vojenské teritória", kde federálny úradníci vládli spolu s úradníkmi Francúzskych koloniálnych sil.
Počas histórie Francúzskej západnej Afriky sa jednotlivé kolónie a vojenské teritória mnohokrát reorganizovali., rovnako ako generálny gubernát v Dakare. Dakarský generálny guvernér zodpovedal priamo Ministerstvu pre kolónie v Paríži, zatiaľ čo jednotlivé kolónie v rámci federácie sa zodpovedali iba Dakaru.
Federácia prestala existovať v septembri roku 1958, kedy bolo rozhodnuté v referende o budúcnosti Francúzskeho spoločenstva. Krajiny si zvolili, že sa stanú autonómnymi republikami v rámci spoločenstva, s výnimkou Guiney, ktorá si odhlasovala celkovú nezávislosť. Pobrežie Slonoviny, Niger, Horná Volta a Dahomey následne vytvorili "Sahelsko-beninskú úniu", ktorá však nemala dlhého trvania a neskôr vytvorili "Conseil de l'Entente".
Solingen

Solingen je nemecké veľkomesto v spolkovej krajine Severné Porýnie-Vestfálsko vo vládnom obvode Düsseldorf, ktoré je známe svojou výrobou nožov a nožníc. Solingen je jediné mesto na svete, ktoré si svoje meno značkoprávne chráni právnym nariadením (kvôli nožom Solingen).
Dejiny.
Centrum Solingenu bolo počas druhej svetovej vojny kompletne zničené.
Koblenz

Koblenz je nemecké mesto ležiace na sútoku Rýna a Mosely. Po mestách Mainz a Ludwigshafen am Rhein je Koblenz tretie najväčšie mesto spolkovej krajiny Porýnie-Falcko. V súčasnosti tu žije viac než 106 000 obyvateľov.
Koblenz je historické mesto s turisticky navštevovanými miestami ako sú stredoveké kostoly sv. Floriána a Panny Márie, pevnosť Ehrenbreitstein a rekonštruované historické domy.
Dejiny.
V roku 55 pred Kr. postavili rímske vojská vedené Ceasarom dôležitý most cez rieku Rýn medzi dnešnými mestami Koblenz a Andernach. Mesto Koblenz vzniklo v roku 8 pred Kr., keď rímsky veliteľ Drusus založil vojenský tábor. V roku 49 postavili Rimania veľký most, ktorého zvyšku sú viditeľné aj dnes. 
Po páde Západorímskej ríše bolo mesto dobyté Frankmi a stalo sa sídelným mestom. Po rozdelení ríše Karola Veľkého bolo mesto pod vládou jeho syna Ľudovíta I. V roku 837 bolo mesto pod vládou Karola II. Po podpise Verdunskej zmluvy bolo mesto súčasťou Lotrinska, ktorému vládol Lotar I.
V 13. storočí mesto prosperovalo ale neskôr rozvoj mesta so začiatkom Tridsaťročnej vojny upadol. V roku 1688 mesto obliehali Francúzi a bombardovali staré mesto. V roku 1794 mesto obsadili francúzski revolucionári a po podpise zmluvy v Lunéville (1801) sa Koblenz stal hlavným mestom novovzniknutého francúzskeho departementu Rhin-et-Moselle. V 1814 mesto okupovali Rusi. Po Viedenskom kongrese mesto pripadlo Prusku.
Po prvej svetovej vojne územie okupovali Francúzi. Počas druhej svetovej vojny bolo mesto ťažko bombardované a neskôr znovu vybudované. Medzi rokmi 1947 a 1950 bolo administratívnym centrom Porýnia-Falcka.
Inštitúcie.
V meste od roku 1952 sídli Spolkový archív.
Saigonské zmluvy

Saigonské zmluvy sú zmluvy medzi Francúzskom a Vietnamom z 19. storočia, na základe ktorých bolo potvrdené ďalšie francúzske prenikanie do Vietnamu.
1. saigonská zmluva.
Počas vlády vietnamského kráľa Tu-duca v rokoch 1848-1883 boli v krajine prenasledovaný kresťanskí misionári, čo bola zámienka pre Francúzsko, ktoré sa začalo vojensky miešať na ich obranu. Francúzi obsadili Đà Nẵng v roku 1858 a následne aj Saigon.
V roku 1862 (5. júna) bol nútený kráľ Tu-duc podpísať tzv. prvú saigonskú zmluvu, v ktorej sa zaviazal prenechať Francúzsku tri juhovietnamské provincie Kočinčíny, ďalej zaručil nedotknuteľnosť misionárov v krajine a výplatu kompenzácie.
2. saigonská zmluva.
Ďalšia francúzska aktivita na území Vietnamu prebehla až po prusko-francúzskej vojne. Roku 1873 previedli Francúzi ďalšiu expedíciu vo Vietname a v roku 1874 (15. marca) bol kráľ Tu-duc okolnosťami donútený signovať tzv. druhú saigonskú zmluvu, známu aj ako "Philastrova zmluva", podľa francúzskeho diplomata Paula Philastreho. Jej obsahom bolo podriadenie vietnamskej zahraničnej politiky Francúzsku a uznanie záberu Kočinčíny. Francúzsko navyše získalo právo exteritoriality a slobodnej plavby po Červenej rieke.
V roku 1882 prvý civilný guvernér Kočinčíny Le Myre de Vilers považoval 2. saigonskú zmluvu za nenaplnenú, čo následne viedlo k okupácii Hanoja (27. apríla 1882).
Nevers

Nevers [] je francúzske mesto v departemente Nièvre, región Burgundsko-Franche-Comté.
Žije tu cca 37 000 obyvateľov.
Geografia.
Nevers leží na sútoku riek Loira a Nièvre, asi južne od Paríža.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Externé odkazy.
Oficiálna stránka
Charleville-Mézières

Charleville-Mézières je francúzske mesto v departemente Ardennes a región Grand Est.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je 49 975 obyvateľov (2009).
Nasledujúci graf zobrazuje vývoj počtu obyvateľov v obci.
Externé odkazy.
Oficiálna stránka
Moa

Moa môže byť:
Louisiana (francúzska kolónia)

Louisiana () bola územne-správna súčasť francúzskej kolónie Nové Francúzsko. Toto územie, ktoré bolo pod správou Francúzov po väčšinu 17. a 18. storočia, nieslo svoje pomenovanie po francúzskom kráľovi Ľudovítovi XIV. Prvýkrát toto pomenovanie použil francúzsky objaviteľ René-Robert Cavelier de La Salle.
Zaberala väčšinu hydrogeografického povodia najväčšej severoamerickej rieky Mississippi. Približné geografické vymedzenie Louisiany je: na severe Veľké jazerá, na juhu Mexický záliv, na západe Skalnaté vrchy a na východe Apalačské vrchy. Louisiana bola rozdelená do dvoch regiónov "Dolná Louisiana" a "Horná Louisiana", prírodné hranice medzi týmito správnymi jednotkami boli rieka Arkansas. Jeden z dnešných štátov USA – Louisiana nesie svoje meno po tomto historickom regióne, ale rozlohou zaujíma len malú časť pôvodnej Louisiany ovládanej Francúzmi.
Louisiana sa rozvíjala veľmi pomaly kvôli nedostatku financií a ľudských zdrojov a zároveň aj kvôli veľkým vzdialenostiam. Prehra Francúzska v Sedemročnej vojne (jej časť odohrávajúca sa na severoamerickom kontinente je známa ako Francúzska a indiánska vojna) ukončenej Parížskou zmluvou v roku 1763 znamenala pre Francúzov stratu kontroly nad Louisianou. Parížska zmluva (mimo iné) prikazovala predať územie východne od rieky Mississippi do rúk Spojeného kráľovstva, na západ od rieky bolo územie pridelené Španielsku, ktoré novo nadobudnuté územie začlenilo do svojho vicekráľovstva Nové Španielsko. Francúzsko obnovilo svoju zvrchovanosť nad západnou časťou Louisiany v roku 1800, v roku 1803 ju však Napoleon Bonaparte predal USA, čím definitívne skončila francúzska nadvláda nad Louisianou.
Najsevernejšiu časť Louisiany prenechalo USA v roku 1818 Spojenému kráľovstvu. Toto územie sa nachádzalo nad 49. rovnobežkou severnej šírky a dnes je súčasťou kanadských provincií Alberta a Saskatchewan. Na území dnešných USA sa Louisiana rozkladala cez celé štáty Iowa, Missouri, Arkansas, Oklahoma, Kansas, Nebraska, Južná Dakota a na častiach štátov Montana, Severná Dakota, Minnesota, Louisiana, Texas, Nové Mexiko, Colorado a Wyoming.
Operácia Kryptonite

Operácia Kryptonite prebiehala v prvej polovici februára 2007 a bola súčasťou operácie Achilles. Participovali na nej britské, holandské a afganské vojská. Cieľom operácie bolo zabezpečiť priehradu Kadžaki, ktorá mala byť v rámci obnovy krajiny opäť spustená. V okolí priehrady došlo len k sporadickej streľbe, no mesto Musa Qala bolo dobyté až po desiatich dňoch.
Boj.
Koaličné a afganské vojská spustili útok cez víkend 10. a 11. februára 2007. Pred pozemným útokom došlo len k obmedzeným náletom aby sa predišlo poškodeniu priehrady. Priehrada mala veľký význam pre obe bojujúce strany ako aj pre civilistov, čo bol zrejme hlavný dôvod prečo ju Taliban pri ústupe nezničil. Pri postupe k priehrade sa koaličné vojská dostali pod paľbu z ľahkých zbraní, no aj napriek nepriateľskej presile boli schopné prinútiť Taliban k ústupu. V pondelok skoro ráno došlo k leteckému útoku na pozície Talibanu medzi mestom Musa Qala a priehradou. Pri útoku bol zabitý významný talibanský veliteľ Mullah Manan. Následne už povstalci neboli schopní efektívne čeliť koaličným vojskám a ich činnosť sa sústredila na bezpečný presun z oblasti. Podľa hovorcu NATO plukovníka Toma Collinsa používal Taliban pri ústupe civilistov ako ľudské štíty.
Následky.
Taliban súce nepristúpil k zničeniu priehrady, no bolo poškodených niekoľko kľúčových komponentov priehrady. To predĺžilo čas potrebný na znovuuvedenie priehrady do prevádzky, čo bolo pre NATO kľúčové pre získanie podpory civilného obyvateľstva. Koaličné vojská neutrpeli žiadne straty a nepodarilo sa zistiť ani presné počty zabitých či zranených povstalcov. Niekoľko bojovníkov Talibanu padlo do zajatia. Podľa vyhlásení NATO nebol v boji zabitý žiaden civilista, a to aj napriek používania živých štítov. Toto tvrdenie ale odmietajú miestni predstavitelia.
A Flock of Seagulls

A Flock of Seagulls (tiež známa ako "Flock of Seagulls") je britská rocková skupina, ktorá patrila do prúdu New Romantic. Skupinu pôvodne tvorili bratia Michael "Mike" Score (klávesy, spev) a Alister "Ali" James Score (bicie) spolu s Frankom Maudsleyom (basová gitara) a Paulom Reynoldsom (gitara).
Skupina mala niekoľko hitových singlov vrátane medzinárodných „I Ran (So Far Away)“, „Wishing (If I Had a Photograph of You)“ a „The More You Live, the More You Love“ a stala sa populárnou v roku 1980 vďaka ich MTV video k piesni „I Ran (So Far Away)“.
Členovia.
Originálna zostava (1979–1984)
Ocenenia.
Skladba „D.N.A.“ z albumu "A Flock of Seagulls" vyhrala v roku 1983 Cenu Grammy za najlepší inštrumentálny rockový výkon.
I Ran (So Far Away)

„I Ran (So Far Away)“ (vydávaný tiež ako „I Ran“) je skladba anglickej New Romantic/New Wave skupiny A Flock of Seagulls. Bola vydaná z ich debutového albumu "A Flock of Seagulls" v roku 1982 a bol najúspešnejším singlom skupiny. Dosiahol 9. miesto v Spojených štátoch a 1. miesto v Austrálii. 
Singel bol podporený výrazným videoklipom, v ktorom členovia skupiny hrajú v izbe pokrytej hliníkovou fóliou a zrkadlami. Videoklip bol na MTV v lete v roku 1982 často hrávaný, čo pomohlo stať sa skladbe hitom.
Orol maorský

Orol maorský (lat. "Hieraaetus moorei", "Harpagornis moorei", "Harpagornis assimilis") bol obrovský orol, ktorý kedysi žil na Južnom ostrove Nového Zélandu. Bol najväčším orlom aký kedy existoval a vrcholový predátor. 
Opis.
Vyznačoval sa silnými pazúrmi dlhými 7 cm. Mal úzku a dlhú lebku (15 cm). Vážil 10 až 15 kg a bol dlhý 1,1 m. Mal relatívne krátke krídla merajúce približne 2,6, čo naznačuje, že to bol skôr lesný vták. Jeho korisť sa skladala prevažne z gigantických nelietavých vtákov, ktorí sa neboli schopní ubrániť pred silou a rýchlosťou týchto orlov.
Vyhynutie.
Orol maorský vyhynul okolo roku 1400, hoci niektorí argumentujú, že bol videný v devätnástom storočí. Pravdepodobnou príčinou zániku bolo vyhubenie veľkých nelietavých vtákov (moa), jeho hlavný zdroj potravy. V súčasnosti je najbližší príbuzný orla maorského orol malý ("Hieraaetus pennatus") a nie orol klinochvostý ("Aquila audax") ako sa kedysi predpokladalo.
Châteauroux

Châteauroux je francúzske hlavné mesto departementu Indre v regióne Centre-Val de Loire. Má cca 46 000 obyvateľov (2009), tí sa nazývajú "Castelroussines". 
V rokoch 1951 až 1967 v meste sídlilo vedenie NATO.
Poloha.
Obec má rozlohu . Najvyšší bod je položený a najnižší bod 
Severne od Châteauroux sa nachádza letisko v Déols, ktoré však slúži výhradne nákladnej preprave.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Cholet

Cholet je francúzske mesto v departemente Maine-et-Loire, región Pays-de-la-Loire. Má 54 371 obyvateľov (31. 12. 2006).
Dejiny a ekonomika.
K rozvoji mesta v ranom novoveku prispel miestny tradičný textilný priemysel, ktorý pomohol aj pri porevolučnej rekonštrukcii a odstraňovaní škôd spôsobených vojnou vo Vendée (bitka pri Cholet).
Mechanizácia výroby, ktorá sa začala výrazne prejavovať od konca 19. storočia, donútila choletských obyvateľov k čiastočnému prechodu k obuvníctvu. Textilný priemysel potom začal úplne zanikať od polovice 20. storočia, pričom jeho miesto rýchle obsadzovali iné odvetvia (najmä firma Michelin). Súčasne s tým prišiel veľký nárast počtu obyvateľov, vďaka čomu značne vzrástol význam mesta a dnes je druhým najväčším výrobným centrom regiónu hneď po aglomerácii Nantes-Saint-Nazaire. Cholet napriek tomu trpí nedostatkom zamestnancov v terciálnej sfére a nedostatočne rozvinutou infraštruktúrou, hoci stavba diaľnice v súčasnosti sa snaží tento stav zlepšiť.
Externé odkazy.
Oficiálna stránka
Richey James Edwards

Richey James Edwards (* 22. december 1967 – (pravdepodobne zosnulý asi 1. februára 1995, úradne vyhlásený za mŕtveho 23. novembra 2008) bol gitarista a textár britskej skupiny Manic Street Preachers.
Kariéra.
Richey bol pôvodne šofér skupiny, onedlho sa však stal druhým gitaristom. V skutočnosti si však s Manic Street Preachers veľa nezahral. Na koncerte hru na gitaru často len predstieral a väčšinu, resp. takmer všetky gitarové party na štúdiových nahrávkach nahral spevák James Dean Bradfield. Na druhej strane bol však spolu s Nickym Wireom textárom skupiny (viaceré jeho texty sa objavili aj na neskorších albumoch). V roku 1991 si počas rozhovoru pre NME vyrezal do ramena nápis 4 Real (for real - naozaj). Richey odohral posledný koncert 21. decembra 1994 v London Astoria. Na konci koncertu rozbila skupina svoje nástroje.
Zmiznutie.
1. februára 1995 mal spolu s Bradfieldom odletieť do USA kvôli promo. V ten deň sa odhlásil zo svojej hotelovej izby a zmizol nevedno kam. O pár dní neskôr bolo jeho auto (Vauxhall Cavalier) nájdené pri moste Severn. Keďže miesto bolo známe ako cieľ samovrahov, predpokladalo sa, že Richey na tomto mieste ukončil svoj život. Jeho telo (ak svoj život naozaj ukončil) sa však nikdy nenašlo, okrem toho viacero ľudí tvrdilo, že Richey nebol typ na samovraždu. V období krátko po zmiznutí bol viackrát identifikovaný fanúšikmi z rôznych miest, nikdy sa však nič z toho nepotvrdilo.
23. novembra 2008 bol Richey Edwards po takmer 14 rokoch od zmiznutia oficiálne prehlásený za mŕtveho. O rok na to vydali Manic Street Preachers album Journal for Plague Lovers, ktorý pozostával výhradne z Edwardsových textov, ktoré zanechal pred zmiznutím.
Hyères

Hyères je francúzske mesto, ktoré sa nachádza v departemente Var, v regióne Provence-Alpes-Côte d’Azur. Leží pri ústí rieky Gapeau do Stredozemného mora.
Mesto Hyères je centrom vinohradníctva a záhradníctva a kúpeľným miestom. Nachádzajú sa tu parky a škôlky rastlín zo subtrópov. 
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.